Brösarp

Brösarp er et tettsted i Tomelilla kommune i Skåne län i Sverige. I 2010 hadde tettstedet 680 innbyggere.

Brösarp ligger på Österlen, fra gammelt av med skysstasjon og gjestgiveri langs landeveien fra østkysten mot Ystad for dem som skulle til kontinentet. Brösarp har en godt besøkt museumsjernbane, Skånska järnvägar, som om sommeren trafikkerer Sankt Olof via Vitaby.

Foreninger med sete i Brösarp er Brösarps Idrottsförening (fotball og styrkeløft) og Andrarums Idrottsförening (orientering) samt Brösarps speideravdeling.

Brösarps backar

Brösarps backar er et bakkelandskap i nærheten av Brösarp. 

Bakkene, som er avleiringer fra siste istid, holdes åpne takket være beiting. De er kalkholdige og består først og fremst av sandjord. Området er kjent for sin rike flora.

Referanser

Eksterne lenker
 Kart over Brösarp
 Tomelilla Turistbyrå: Brösarps Vägstation 
 Tomelilla och Brösarps Biografer

Tettsteder i Skåne län
Tomelilla kommune